da da da da da da da da da da da da da da da da da da da da da da da sv da da da nb de da de da da da da da da da da da da
Om Bjæverskov - Bjæverskov grundejerforening
Køb eller salg af hus
Bjæverskov og de olympiske lege
[Bjæverskov Herreds mærke anno 1610]
Syd for Roskilde, vest for Kjøge og øst for Ringsted finder du den lille storby Bjæverskov.
I hele træskolængder er vi omkring 3000 indbyggere i byen, og du finder både store internationale virksomheder, en stor folkeskole, en bager, flere supermarkeder (Superbrugs, Fakta og Netto), flere frisører, en cykelhandler, en blomsterhandler, en jagtforening, en bodega, et ældrecenter, et apoteksudsalg, en lokal ejendomsmægler, et tandlægecenter og et hus fuldt af læger. Plus det løse.
Før kommunesammenlægningen i 2007 boede vi i Skovbo kommune, og "skovbo" er ganske betegnende for vores beliggenhed midt mellem gyldne marker og grønne skove i den rige midt-/østsjællandske natur.
[Bjæverskov Herreds mærke anno 1648]
Der har boet mennesker på Bjæverskovkanten populært sagt siden Ruder Knægt var Konge. Det blev bevist, da Køge Museum i 1999 fandt en gryde fuld af mønter og smykker ("Bjæverskovskatten"), der kan dateres til omkring år 1254-59.
Frem til begyndelsen af 1900-tallet var Bjæverskov en mindre landsby, der i årene 1917-63 havde sin egen jernbanestation på Køge-Ringsted Banen. Retfærdighedsvis skal det bemærkes, at stationen var placeret ude på en åben mark mellem Bjæverskov og nabobyen Lidemark for på den måde at kunne betjene to byer med én station.
Bjæverskov oplevede en voldsom vækst i 1970-erne og i 2000-erne, hvor der blev opført store parcelhuskvarterer.
I 1970 blev byens skole, Skovboskolen, grundlagt, og den underviser børn fra byerne Bjæverskov og Gørslev. Tidligere havde Gørslev sin egen byskole til og med 6. klasse, hvorefter eleverne blev overflyttet til Skovboskolen. Men Køge kommune nedlagde Gørslev skole pr. skoleåret 2014/2015. I praksis blev Gørslev skole nedlagt medio 2014, hvor forældrene udmeldte alle børnene og flyttede dem til Skovboskolen.